
Convocatòria anticipada de subvencions als ajuntaments per inversions en l’adquisició d’habitatges destinats a polítiques socials - any 2024

1. Objecte i finalitat

Subvencions en règim de concurrència competitiva per a ajuntaments, destinades a la realització d’inversions en l’adquisició d’habitatges destinats a polítiques socials, d’acord amb les bases específiques reguladores aprovades pel Ple de la Diputació en la sessió de 17 d’octubre de  2023, publicades al Butlletí Oficial de la Província de Girona (BOPG) 205, de 24 d’octubre de 2023.

Les bases específiques reguladores d’aquestes subvencions estableixen, en el punt 5, els criteris de valoració de les sol·licituds presentades.

2. Dotació econòmica i determinació de l’aplicació pressupostària

L’import total destinat a la convocatòria és de 1.020.000 €. Les aplicacions pressupostàries a què s’aplica el crèdit, els imports i la distribució d’anualitats són els següents:

	Anualitat
	Aplicació pressupostària
	Import (en €)

	2024
	400/15211/7620100
	930.000 €

	2024
	400/15211/7629100
	90.000 €

	
	Total 
	1.020.000 €



L’aprovació de la convocatòria queda condicionada a l’existència de crèdit adequat i suficient en el pressupost de 2024.

La distribució d’aquests imports té caràcter estimatiu, i es podrà redistribuir entre les aplicacions pressupostàries anteriors en el mateix acte de concessió de les subvencions.

Amb la finalitat d’atendre un major nombre de sol·licituds de subvenció o d’atorgar un major import en les subvencions, aquest crèdit pot ser ampliat amb una quantitat addicional de com a màxim 510.000,00 €, derivada d’una modificació de crèdit. L’efectivitat de la quantia addicional està condicionada a la corresponent declaració de disponibilitat de crèdit, prèviament a la resolució de les subvencions i a l’aprovació de l’augment de la convocatòria.

3. Termini de presentació de sol·licituds

Les sol·licituds de subvenció es poden presentar a partir del 2 de gener i fins al dia 15 de març de 2024 a través del Portal de Subvencions de la Diputació de Girona: https://seu.ddgi.cat/subvencions en la qual es podran trobar els documents normalitzats i la sol·licitud específica d’aquesta línia.
Es pot presentar una única sol·licitud de subvenció amb un màxim de fins a 3 habitatges 
per ajuntament, (inclosos els seus organismes autònoms i les societats mercantils de capital íntegrament municipal) de l’àmbit territorial de la Diputació de Girona que compleixin els requisits i les condicions generals establerts a l’article 13 de la Llei 38/2003, de 17 de novembre, general de subvencions, i en la normativa que la desenvolupa. 

4. Import de les subvencions

Un mateix ajuntament podrà rebre tres subvencions (una subvenció per habitatge) de, com a màxim, 40.000 € i, com a mínim, 10.000 €.

5. Àmbit temporal de les accions subvencionables

Són adquisicions subvencionables les que siguin objecte de formalització (escriptura de compravenda o document públic equivalent) entre l’1 de novembre de l’any anterior al de finalització del període de presentació de sol·licituds establerts a la convocatòria i el 31 d’octubre de l’any de la convocatòria corresponent.  

6. Termini de resolució i notificació 

El termini màxim per resoldre la convocatòria és el que determinen les bases. La resolució s’ha de notificar de manera individualitzada a tots els beneficiaris, tal com estableix l’article 41.1 de la Llei 39/2015, d’1 d’octubre, de procediment administratiu comú de les administracions públiques, i també als peticionaris la sol·licitud dels quals s’hagi desestimat, en el termini màxim de deu dies hàbils a comptar de la data d’adopció de l’acord. 

7. Termini per justificar les subvencions

El termini per justificar les accions subvencionades finalitzarà el 31 d’octubre del 2024. Aquest termini de justificació es podrà ampliar mitjançant una resolució del president de la Diputació, d’acord amb el que estableix l’article 43 de l’Ordenança general de subvencions de la Diputació. L’ampliació del termini de justificació comportarà també la del període d’execució de les despeses subvencionades que recull la base 3a.

La documentació justificativa de les subvencions està regulada al punt 11.1 de les bases.

En cas que el dia d’acabament del termini per presentar la justificació coincideixi en dissabte o festiu, l’esmentat termini finalitzarà el dia hàbil següent.

8. Règim de recursos

La resolució de la convocatòria posa fi a la via administrativa. Contra aquesta resolució es pot interposar un recurs contenciós administratiu davant del jutjat contenciós administratiu de Girona en el termini de dos mesos a comptar de l’endemà de la notificació. Alternativament, i de forma potestativa, s’hi pot interposar un recurs de reposició davant la Junta de Govern de la Diputació de Girona en el termini d’un mes a comptar de l’endemà de la notificació. 

9. Publicitat

Aquesta convocatòria es publicarà al tauler electrònic, i el seu extracte, d’acord amb el que estableix l’article 17.3 b de la Llei 38/2003, general de subvencions, es publicarà al BOPG.

La convocatòria queda condicionada al fet que no es presentin al·legacions contra la modificació de les bases específiques l’estimació de les quals hagi de comportar un canvi en les seves determinacions.

La Junta de Govern de la Diputació de Girona a la sessió ordinària de dia 21 de maig de 2024 va aprovar per unanimitat dels assistents la següent proposta, que literalment diu:

“…/Primer. Anul·lar el saldo sobrant de les despeses autoritzades següents: 

	Expedient de la concessió
	Número d’operació
	Aplicació pressupostària
	Import a anul·lar

	2023/9449
	220239000947
	400 15211 7620100
	252.221,10 €

	2023/9449
	220239000948
	400 15211 7629100
	27.528,60 €

Segon. Trametre l’expedient a l’àrea de comptabilitat per la correcta anul·lació dels documents comptables A/. 

Tercer. Publicar la modificació de les convocatòries a la Base de Dades Nacional de Subvencions, i fer-ne una menció expressa al BOPG./”

